
PROOEMIUM. 


' / - ' 

Cmm,  ut  mori  solemni  satisfacerem,  diu  et  mul- 
tum in  materia  eligenda  haesitassem,  Rudolphi 
, virum  illustrissimum  adii  rogans,  ut  mihi  in 
hac  re  ambigua  suppetias  ferret.  Ille  mihi  pro- 
posuit cor  pathologicum,  in  museo  anatomico 
nostro  servatum,  quod,  quoad  vires  meae  fer- 
rent, describerem;  quam  ob  rem  viro  huic 
illustrissimo  maximas,  quas  possum,  gratias 
referendi  officium  meum  duco  gravissimum. 

INTRODUCTIO. 


Vitium  organicum  cordis,  de  quo  locuturus  sum, 
omnium  cordi9  vitiorum  organicorum  rarissimum 
est.  Aneurysmatis  nempe  cordis  sinistri , et  quidem 
in  apice,  non  multa  exempla  sunt,  et  in  auctori- 
bus, de  hac  re  disserentibus,  tantummodo  duo  hujus- 
modi invenire  potui,  quorum  unumWalther  *), 
alterum  Bailli  **),  narrat.  Nam  ut  in  aorta  atque 

in  reliquis  arteriis  aneurysma  oritur,  sic  et  hic  ex 

* * 

dilatatione  substantiae  muscularis  et  ruptura  inti- 
mae membranae  cavitatis  cordis  sinistri  saccus  an- 
eurysmaticus natus  est;  quo  in  sacco  et  coagulum 
sanguinis,  ut  in  aliis  saccis  aneurysmaticis,  invenitur. 

Cor  ipsum  Walther  in  catalogo  musei  ana- 
tomici steatomaticum  judicat.  At  ille  vir  magnus 
in  hunc  errorem  aliter  induci  non  potuit,  quam 
quod  saccum  aneurysmaticum  dissecare  non  aude- 
ret, et  sic  coagulum  in  hoc  sacco  eum  fefellit.  At- 
que etiam  de  hoc  corde,  in  loco  supra  dicto,  ut 

i 

de  steatomatico  loqui  mihi  videtur. 

*)  Memoires  de  Berlin,  1785,  pag.  55* 

**)  Bailli  morbid  anat.  pag.  17. 


§.  I. 

( jor  ipsum  est  viri  adulti , cujus  omnes  partes 
singulares,  praeter  abnormitatem  mox  describen- 
dam, minime  de  statu  naturali  aberrant,  neque  in 
situ,  nec  magnitudine,  nec  stmctura  formave.  Ven- 

•i 

triculus  nempe  dexter,  «,  neque  angustior  nec 
magis  dilatatus  est,  quam  in  normali  et  naturali 
statu  esse  debet;  sic  et  substantia  hujus  ventri- 
culi muscularis  neque  spissior  nec  est  expansior. 

Ut  semper  ex  hoc  ventriculo  arteria, pulmona- 
lis exit,  b,  sic  et  arteria  aorta,  c,  ut  in  omnibus 
sanis  cordibus  ortum  habet  ex  ventriculo  sini- 
stro, nec  non  ligamentum  arteriosum,  inter  ar- 
teriam pulmonalem  et  aortam  eundem  occupat 
locum,  in  quo  et  alias  invenitur.  Et  arteriae  coro- 
nariae suum  tenent  locum,  et  quae  earum  pars, 
e,  in  tabula  nostra  conspicitur,  ramus  anterior 
arteriae  coronariae  sinistrae  est.  Septrum  ventri- 


culorum»  /,  eandem  formam  et  structuram  ut 

t 

alias  habet. 

§.  II. 

Ventriculus  aorticus,  g , in  quo  aneurysma 
apparet,  cujus  cognitio  hanc  ob  rem  etiam  nostram 
curam  maxime  postulat,  non  in  universum  est  di- 
latatus, sed  solummodo  ex  parte;  superior  enim  ven- 

i 

triculi  pars  normalem  habet  structuram,  substantia 
nempe  muscularis  neque  spissior  nec  magis  dilatata 
est.  In  parte  media  fibrae  musculares  paulatim 
jam  tenuiores  infirmioresque  fiunt,  ita  ut  in  parte 
inferiore,  in  apice  ventriculi,  mox  evanescunt  ocu- 
lisque subducuntur.  Quae  vero  membrana  hujus 
ventriculi  superficiem  internam  obducit,  plane  in- 
tegra de  basi  cavitatis  descendit;  ubi  autem  fibrae 

musculares  tenuiores  atque  infirmiores  fiunt  et  haec 

% 

membrana  sensim  in  eundem  statum  abit,  ubi 
autem  alias  cavitas  ventriculi  in  apicem  finitur, 
quasi  abscissa,  subito  evanescit. 

Membrana  serosa  pericardii,  quae  cordis  super- 
ficiem externam  obducit  et  hic  de  basi  usque  ad 

mucronem  substantiam  muscularem  stricte  circum- 

/ 

dat,  tum  vero  in  saccum,  , dilatata,  id  quod 
aneurysmatici  nomen  habet,  efficit.  Quo  vero  in 
sacco  coagulum  sanguinis,  n,  jacet,  ponderis  cir- 

citer  unciarum  trium  usque  ad'  quatuor,  quodque 
saccum  plane  explet.  Ex  hac  dilatatione  sacciformi 
illius  membranae  cordis  mucro,  cujus  extremum 
in  normali ' statu  rotundatum  est  atque  mediam 
incisuram  habet  parvam,  qua  ex  incisura  duae 
eminentiae,  gignuntur,  quasi  colles,  quorum  unus 
cuique  ventriculo  est,  minime  est  cognoscendus. 

§.  HI. 

Impedimenta  mechanica,  quae  sanguini  exeundo 
occurrant,  hic  omnino  non  adsunt,  valvulae  nempe 
semilunares  ostii  arteriosi  ventriculi  posterioris 
neque  in  os  nec  alio  modo  sic  mutatae  sunt,  ut 
hoc  sanguini  sit  impedimentum.  Et  aoita  ipsa, 
quam  persaepe  angustiorem  invenimus,  quam  in 
statu  normali  esse  deberet,  quare  igitur  et  sangui- 
nis moles  longius  in  ventriculo  morari  debet,  itaque 
tanquam  vi  mechanica  sua  ventriculum  sensim 
sensimque  dilatat,  hic  a statu  naturali  minime 
aberrans  invenitur.  Quodsi  vero  etiam  impedi- 
mentum quoddam  hujus  generis  affuisset,  intellectu 
quidem  facile  foret,  quomodo  ventriculus  in  uni- 
versum potuit  dilatari , quo  pacto  tum  vero  hoc 
solummodo  ex  parte  fieri  potest,  non  facile  mihi 
perspectu  est.  Ut  ad  nostrum  autem  exemplar 
redeamus,  quomodo  illud  aneurysma,  jam  supra 


descriptum,  ortum  sit,  minus  accurate  constituere 
possum.  Impedimenta  enim  mechanica,  ut  jam 
dictum  est,  omnino  non  adsunt,  et  si  affuissent, 
aneurysma  totius  ventriculi,  sed  non  ex  parte,  oriri 
potuisset.  Alius  generis  causae  igitur  illud  vitium 
organicum  ortum  suum  debet.  Arteriae  quidem 
coronariae,  quae  cor  ipsum  restituunt  nutriuntque, 
ramos  ramulosque  suos  ita  diffundere  possunt,  ut 
particulae  partesque  quaedam  illis  ramis  nutrienti- 
bus plane  carent;  nutritio  harum  partium  igitur 
male  vel  nullo  modo  fieri  potest.  Eodem  modo 
hoc  fieri  debet,  cum  ramuli  nonnulli  nervorum 
aegrotent,  qui  arterias  comitantur  aptasque  faciunt 
substantiae  consumtionem  restitutione  ad  compen- 
sandum. Denique  inter  resorptionem  atque  resti- 
tutionem eo  modo  ratio  potest  esse  soluta,  ut 
resorptionis  vis  restitutionem  excedat,  quodque  si 
solummodo  ex  parte  fit,  imminutio  substantiae 
muscularis  et  ex  parte  oriri  potest.  Tali  igitur 
modo  in  his  causam  aneurysmatis,  de  quo  locuti 
sumus,  ponere  possumus. 

' §.  IV. 

Nominis  disquisitio  huic  vitio  organico  impo- 
nendi haud  sane  necessaria  mihi  esse  videtur. 
Quod  veteres  enim  aneurysma  verum  nominabant, 


siquidem  tumorem  per  dilatationem  abnormalem 
ortum,  hic  minime  adesse,  quod  vero  aneurysma 

'\ 

spurium  judicabant,  per  membranae  nempe  aper- 
turam vel  potius  rupturam  natum,  conspiciendum 
nobis  datum,  facile  per  descriptionem  supra  dictam 
intellectu  est.  Num  vero  talem  divisionem  assu- 
mere possumus,  in  medio  relinquamus.  Sunt  qui- 
dem multi,  qui  hanc  veterum  divisionem  defendere 
conentur,  Scarpa  vero,  qui  de  hac  materia  diligen- 
tissime  atque  accuratissime  quaesitus  est,  eam 
omnino  rejecit,  omniaque  aneurysmata  solummodo 
spuria  esse  contendit.  Et  Rudolphi  idem  judicat, 
sibique  nunquam  aneurysma  verum  oblatum  dicit. 
Omnino  negari  autem  non  potest,  quod  et  Scarpa 
non  negat,  dilatationem  cordis  substantiae  arte- 
riarumve  tunicae  muscularis  persaepe  occurrere 
posse,  quodque  tum  facilius  aneurysmati  ortum 
suum  dare. 

§.  v. 

’ i 

Plurimi  de  aneurysmate  auctores  dilatationem 
cordis  non  solummodo  ex  parte,  cujus  rarissimum 

I 

exemplar  nos  hactenus  occupavit,  sed  et  in  uni- 
versum aneurysma  cordis  nominant  j ex  quo  igitur 
aneurysmata  cordis  forent: 

I.  dilatatio  cordis  totius,  parietum  firmitate  re- 
vera aucta,  vel  quidem  in  ratione  dilatationis  mi- 

* 

nime  minuta  *). 

II.  Dilatatio  totius  cordis  vel  omnium  cordis 

/ 

cavitatum,  cum  parietum  extenuatione,  aorta  vero 
persaepe  angustiore  **)• 

III.  Dilatatio  unius  cordis,  dimidiae  scilicet 
cordis  partis,  vel  cavitatis,  quod  multo  saepius  quam 
totius  cordis  dilatatio  evenit.  In  plurimis  hujus- 
modi casibus  impedimenta  sanguinis  exeundi  in 

quodam  cavitatis  ostio  ut  dilatationis  causa  occa- 

/ 

sionalis  adsunt.  Tum  vero  impedimentum  est  res 
maxima  morbi,  dilatatio  autem  solummodo  accedit, 

pejoremque  facit,  niholominus  tamen  exempla  sim- 

. * ' 

plicis  dilatationis  unius  cordis  invenimus: 

/ 

a)  dilatatio  cum  parietum  extenuatione  in  corde 
dextro;  hujusmodi  exempla  saepissime  et  qui- 

¥)  Meckel  meinoires  de  Berlin  Pannee  1755. 

Settfom  ©nmmlungen  fui4  praft.  Slerjte.  12.  23b.  ©.596. 
2JUnntnger  ttt  £>uf<Innt>’$  ^ournnUet4  pcnft.  £e>lfunt)c. 
26.  931).  4.  Speft  ©.  125. 

**)  Charles  Bell  anatomie.  S.  196. 

iit  j?ufelnnt>’$  i>.  ptnft.  jpctUunbc.  23. 23i>. 

3.  ©tuet1,  2.  gnll. 

Morgagni  epistola  XVlf.  art.  FI. 

3o&n  tdell,  ©ammluitg. fui* ptnft.  SIerjtc.  17.^31).  ©,5U. 


11 


dem  in  atrio  dextro  nobis  occurrunt.  Viden- 
dum autem,  etsi  in  cadaveribus  atrio  dextro 
vel  etiam  venis  cavis  maxime  dilatatis,  ne 
statim  dilatationem  morbosam  conjectemus. 
Cum  enim  inter  cordis  cavitates  atrium  dex- 
trum plurime  primum  moritur,  ita  et  plurime 
in  cadaveribus,  per  sanguinem  hic  in  ultimo 
vitae  actu  coacervatum,  valde  dilatatum  inve- 
nitur. Ut  talem  dilatationem  morbosam  ju- 

y 4 u f * ^ k 

dicare  possimus,  parietes  atrii  vel  ventriculi 
dextri  aut  amborum  plane  extenuatas  esse  opor- 
tet. Ceterum  persaepe  angustiae  cordis  sinistri 
dilatatiopem  atque  extenuationem  dextri  co- 
mitantur *). 

b)  Dilatatio  cum  extenuatione  parietum  cordis 
sinistri,  quod  rarius  evenit,  vel  plurime  impe- 
dimento, quod  in  aorta  invenimus  ). 

c)  Dilatatio  cum  parietum  spissitudine  cordis  si- 
nistri, quod  non  raro  invenimus;  parietes  tum 
vel  revera  spissiores  quam  in  normali  statu  . 
aut  tali  dilatatione  tamen  non  sunt  tenuiores. 


*)  sjJortal/  ©ammlwtcjctt  fur  praft.  2lcr$te.  13.  93&. 
©cite  7is.. 

**)  jpufeUnt)  potiat.  praft.  jpcilf.  33. 2.  jjeft. 

Gocttitart/  ftetifran^ettett  ©.  119. 

d)  Dilatatio  cum  parietum  spissitudine  cordis  dex- 
tri, quod  persaepe  in  morbo  coeruleo  per  co- 
arctionem  arteriae  pulmonalis  et  communica- 
tionem amborum  cordis  cavitatum  accidit;  non 
dubium  vero  est,  quin  hic  status  tantummodo 
sensim  sensimque  natus  sit;  rariora  vero  sunt 
exempla,  ubi  hic  status  sine  aliis  vitiis  adest; 
Corvisart  autem  et  talem  casum  describit  *). 

IV.  Dilatatio  cum  spissitudiue  unius  et  exte- 
nuatione alterius  cordis  rarissima  est,  ubi  quidem 
ambae  cordis  cavitates  dilatatae  sunt,  parietum 
natura  autem  plane  contraria,  ut  spissitudo  cordis 

sinistri  et  dextri  dilatatio,  ejusque  contrarium**). 

* 

V.  Dilatatio  cordis  cum  eodem  vitio  in  initio 
aortae,  quod  saepissime  accidit, 

VI,  Dilatatio  ventriculi  unius  et  solummodo  ex 
parte,  omnium  aneurysmatum  rarissima. 

¥)  a.  a.  D*  <S.  76- 

i . \ 

**)  £ret)ftg,  a.  a.  £)•  10.  grtU. 
eotttifrtrt,  a.  a.  £>.  13.  gall. 

Morgagni  epistola  XVII.  ait.  21. 

TABULAE  EXPLICATIO. 

/ 


a.  "V" entriculus  dexter. 

b.  Arteria  pulmonalis. 

c.  Arteria  aorta.  ' 

d.  Ligamentum  arteriosum. 

e.  Ramus  anterior  arteriae  coronariae  sinistrae. 

f.  Septum  ventriculorum. 

g.  Ventriculus  sinister. 

h.  Hujus  ventriculi  ostium  arteriosum. 

/.  Hujus  ventriculi  ostium  venosum. 

/.  Auricula  sinistra. 

m.  Saccu3  aneurysmaticus. 

n.  Coagulum  sanguinis. 

\ 

\ 

' Langenbech  chirurgiam  et  Illustr.  Merule  artem  obstetri- 
ciam me  docuerunt.  Duobus  annis  praeterlapsis  Beroli- 

interfui  et  in  clinico  medico  - chirurgico  duce  Illustr. 
Rust  auscultavi. 

Jam  vero  tentamine  et  examine  rigoroso  coram 

THESES  DEFENDENDAE. 


i. 

In  medicina  non  est  specificum. 


II. 

Urethritis  syphilitica  existit. 

III. 

\ 

Hysteria  ei  Hypochondria  idem  est  morbus. 

